**Annoncering af indkøb af dosisberegningssoftware**

**Formål**

Region Midt skal have leveret en sekundær dosisberegningssoftware.

Ordregiver inviterer hermed interesserede virksomheder til at afgive tilbud på leverancen. Ordregivers krav til interesserede virksomheder findes i annoncen på [www.udbud.dk](http://www.udbud.dk).

**Leverancens omfang**

Annonceringen omfatter indkøb af sekundær dosisberegningssoftware. Leverancen er nærmere beskrevet i bilag 1.

**Persondata**

Ordregiver behandler personoplysninger i forbindelse med indhentelse af tilbud, typisk kontaktoplysninger for en eller flere medarbejdere hos tilbudsgiver. Databeskyttelsesforordningen giver rettigheder til de registrerede, og ordregivers behandling af personoplysninger er beskrevet i privatlivspolitikken på <https://www.rm.dk/om-os/Dine-data/patientoplysninger/oplysningspligt---udbud/>.

**Procedure for annoncering**

Ordregiver annoncerer leverancen i overensstemmelse med udbudslovens afsnit IV, da ordregiver har vurderet, at der er tale om en kontrakt, der har klar grænseoverskridende interesse.

Der er tilrettelagt nedenstående proces for afgivelse af tilbud.

**Annonceringsmateriale**

Materialet, der danner grundlag for afgivelse af tilbud, består af følgende:

Annonceringsbetingelser (dette dokument)

Bilag 1 - Ordregivers kravspecifikation

Bilag 2 - Ordregivers kontraktudkast inkl. bilag

**Afgivelse af tilbud**

Tilbudsgiver skal udarbejde et skriftligt tilbud. Der kan kun afgives ét tilbud pr. tilbudsgiver.

Tilbud skal være modtaget senest på det beskrevne tidspunkt i pkt. 8. Tidsplan. Tilbud modtaget efter dette tidspunkt vil ikke blive taget i betragtning.

Tilbud skal sendes skriftligt til mette.skovhus.thomsen@aarhus.rm.dk.

Tilbuddet skal indeholde beskrivelser i forhold til nedenstående kriterier for tildeling, og det er de punkter, som tilbuddene efterfølgende vil blive vurderet på baggrund af.

Tilbudsmaterialet skal være på dansk eller engelsk.

Tilbudsgiver skal vedstå sit tilbud i 2 måneder regnet fra tilbudsfristen.

Tilbudsgivers omkostninger forbundet med at afgive tilbuddet er ordregiver uvedkommende, herunder også hvis ordregiver måtte beslutte at aflyse annonceringen uden tildeling af kontrakt.

Ordregiver er ikke forpligtet til at tilbagelevere tilbuddet til tilbudsgiver.

**Forhandling**

Ordregiver forbeholder sig retten til at forhandle på baggrund af de modtagne tilbud, hvis ordregiver vurderer, at der er behov herfor.

###### Tildeling

Ordregiver vil tildele kontrakten til den tilbudsgiver, der har tilbudt den laveste pris.

**Tilbudsevaluering**

Efter tilbudsfristens udløb, vil der blive foretaget en evaluering af indholdet af de modtagne tilbud, og på baggrund af det angivne kriterium ovenfor besluttes det, hvilken tilbudsgiver der skal have tildelt kontrakten.

Alle tilbudsgivere vil blive underrettet samtidig og hurtigst muligt om, hvilken afgørelse der er truffet angående tildeling af kontrakten. Ordregiver planlægger at indgå kontrakten i forlængelse af beslutningen om tildeling.

**Kontraktindgåelse**

Kontrakten indgås på baggrund af udkastet i bilag 2.

Kontrakten fastlægger de forpligtelser og rettigheder, der vil være gældende mellem parterne i forbindelse med levering af de varer, der er omfattet af denne annoncering. Det bemærkes, at kontraktudkastets grundlæggende vilkår ikke kan ændres.

Tilbudsgivers standardvilkår vil ikke være en del af kontraktgrundlaget.

**Spørgsmål**

Eventuelle spørgsmål til materialet eller processen kan stilles skriftligt til mette.skovhus.thomsen@aarhus.rm.dksenest på det beskrevne tidspunkt i pkt. 8. Tidsplan. Spørgsmål modtaget efter dette tidspunkt vil ikke blive besvaret.

Spørgsmål vil blive besvaret skriftligt og hurtigst muligt, efter de er modtaget.

Såvel spørgsmål som svar vil blive uploadet i anonymiseret form på [www.udbud.dk](http://www.udbud.dk).

**Tidsplan**

Annonceringen forventes gennemført i henhold til nedenstående tidsplan. Der gøres opmærksom på, at ordregiver forbeholder sig ret til at foretage ændringer. Ændringer vil blive meddelt alle tilbudsgiverne.

|  |  |
| --- | --- |
| Torsdag den 15. september 2022 | Annoncen er sendt til offentliggørelse |
| Mandag den 10. oktober 2022 | Frist for at stille spørgsmål |
| Mandag den 17. oktober 2022 kl. 12.00.  | **Frist for afgivelse af tilbud** |
| Tirsdag den 1. november 2022 | Forventet tilbagemelding til tilbudsgiverne |
| Tirsdag den 15. november 2022 | Forventet kontraktunderskrivelse  |